ທ່ານ ສະເຫຼີມໄຊ ກົມມະສິດ ກ່າວຄຳປາໄສ ທີ່ກອງປະຊຸມ ສະມັດຊາໃຫຍ່ ສປຊ
ທ່ານ ສະເຫຼີມໄຊ ໄດ້ກ່າວເຖິງຄວາມສຳຄັນ ໃນການແກ້ໄຂ ບັນຫາຄວາມຮຸນແຮງ ໂດຍທາງການທູດ ແທນທີ່ຈະແມ່ນການໃຊ້ກຳລັງ.
ໃນກອງປະຊຸມສະມັດຊາໃຫຍ່ອົງການສະຫະປະຊາຊາດ ທີ່ໄດ້ຈັດ ຂຶ້ນເມື່ອວັນສັບປະ ດາແລ້ວນີ້, ບັນຫາຄວາມໝັ້ນຄົງເຊັ່ນ ໂຄງການອາວຸດນິວເຄລຍ ອີຣ່ານ ແລະ ເກົາຫຼີ ເໜືອ ແມ່ນຫົວຂໍ້ທີ່ໄດ້ມີການກ່າວຕອບໂຕ້ກັນຢ່າງດຸເດືອດ ລະຫວ່າງບັນດາຜູ້ນຳໂລກ ແລະ ປະເທດຄູ່ແຂ່ງ ແຕ່ໃນຂະນະດຽວກັນ ຄວາມພະຍາຍາມໃນການເອົາຊະນະລັດ ທິຫົວຮຸນແຮງກໍແມ່ນອີກບັນຫານຶ່ງທີ່ມີຄວາມສຳຄັນເປັນຢ່າງຍິ່ງ, ເຊິ່ງລັດຖະມົນຕີການ ປະເທດຂອງ ສປປ ລາວ ກໍແມ່ນຄົນນຶ່ງ ທີ່ໄດ້ກ່າວເຖິງຄວາມສຳຄັນ ໃນການມີສ່ວນ ຮ່ວມຕໍ່ການຮັບມືກັບບັນຫາດັ່ງກ່າວນັ້ນ ເຊິ່ງ ພຸດທະສອນ ມີລາຍງານກ່ຽວກັບເລື່ອງ ນີ້ມາສະເໜີທ່ານໃນອັນດັບຕໍ່ໄປ ໃນວັນເສົາທີ 23 ສິງຫາ ທີ່ຜ່ານມາ ທ່ານ ສະເຫຼີມໄຊ ກົມມະສິດ, ລັດຖະມົນຕີການ ຕ່າງປະເທດແຫ່ງ ສປປ ລາວ ໄດ້ຂຶ້ນກ່າວຄຳປາໄສທີ່ກອງປະຊຸມສະມັດຊາໃຫຍ່ອົງ ການສະຫະປະຊາດ, ທີ່ໄດ້ຈັດຂຶ້ນເປັນສະໄໝທີ 72 ໃນນະຄອນ ນິວຢອກ, ສະຫະ ລັດ ອາເມຣິກາ ການຂ່າວຄຳປາໄສຂອງທ່ານ ສະເຫຼີມໄຊ ໄດ້ມີຂຶ້ນຖ່າມກາງຄວາມເຄັ່ງຕຶງຂອງໂລກ ກ່ຽວກັບ ໂຄງການອາວຸດນິວເຄລຍ ແລະ ລູກສອນໄຟຂີປະນາວຸດຂອງ ອີຣ່ານ ແລະ ເກົາຫຼີເໜືອ ຫຼັງຈາກປະທານາທິບໍດີ ສະຫະລັດ ທ່ານ ດໍໂນລ ທຣຳ ໄດ້ກ່າວໂຈມຕີ ຜູ້ນຳ ເກົາຫຼີເໜືອ ທ່ານ ຄິມ ຈອງ ອຶນ ແລະ ສົນທິສັນຍານິວເຄລຍ ອີຣ່ານ ທ່ານລັດ ຖະມົນຕີ ໄດ້ເລີ່ມຕົ້ນຄຳປາໄສຂອງທ່ານ ດ້ວຍການກ່າວເຖິງເຫດການສຳຄັນ ທີ່ໄດ້ ເກີດຂຶ້ນໃນໂລກ, ເຊັ່ນສິ່ງທ້າທາຍຕ່າງໆ ທີ່ເປັນໄພຂົ່ມຂູ່ຕໍ່ສັນຕິພາບ ແລະ ຄວາມ ໝັ້ນຄົງໃນຫຼາຍປະເທດ ແລະ ພາກພື້ນ ທ່ານໄດ້ກ່າວເນັ້ນ ເຖິງການຮ່ວມມືກັນ ຮັກ ສາສັນຕິພາບ ແລະ ຄວາມ ໝັ້ນຄົງຢູ່ໃນໂລກ ພ້ອມທັງເຈຕະນາຂອງລັດຖະບານ ສປປ ລາວ ຕໍ່ບັນຫາດັ່ງກ່າວນັ້ນ ທ່ານ ສະເຫຼີມໄຊ ກົມມະສິດ ລັດຖະມົນຕີການຕ່າງປະເທດ ແຫ່ງ ສປປ ລາວ ກ່າວວ່າ ທ່ານລັດຖະມົນຕີ ໄດ້ຕາງໜ້າໃຫ້ກະຊວງການຕ່າງປະເທດ ແລະ ລັດຖະບານ ສປປ ລາວ ລົງນາມໃນສົນທິສັນຍາວ່າດ້ວຍ ການເກືອດຫ້າມອາວຸດນິວເຄລຍ ທີ່ຜ່ານມາ ໃນລະຫວ່າງ ການເຂົ້າຮ່ວມກອງປະຊຸມສະມັດຊາໃຫຍ່ອົງການສະຫະປະ ຊາຊາດ ສົນທິສັນຍາດັ່ງກ່າວ ໄດ້ຖືກຮັບຮອງເອົາໃນວັນທີ 7 ກໍລະກົດ 2017 ໃນ ນະຄອນ ນິວຢອກ ແລະ ຈະມີຜົນບັງຄັບໃຊ້ຫຼັງຈາກ 50 ປະເທດ ໃຫ້ສັດຕະຍາບັນ, ເຊິ່ງປະເທດ ລາວ ແມ່ນເປັນປະເທດທີ 51 ທີ່ໄດ້ລົງນາມໃນສົນທິສັນຍາດັ່ງກ່າວ ພ້ອມກັນນີ້, ທ່ານ ສະເຫຼີມໄຊ ຍັງໄດ້ກ່າວເຖິງຄວາມສຳຄັນໃນການແກ້ໄຂບັນຫາ ຄວາມຮຸນແຮງທາງການທູດ ແທນທີ່ຈະແມ່ນການໃຊ້ກຳລັງ ໂດຍເຊື່ອມໂຍງຄວາມ ໝັ້ນຄົງໃສ່ການເຕີບໂຕທາງເສດຖະກິດທີ່ຍືນຍົງ, ເພື່ອເປັນການຫຼີກລ່ຽງບໍ່ໃຫ້ປະ ຊາຊົນຫຼາຍລ້ານຄົນ ຕົກຢູ່ໃນຄວາມທຸກຍາກ ດັ່ງທີ່ພວກເຮົາເຫັນໄດ້ຈາກສົງຄາມທີ່ ໄດ້ເກີດຂຶ້ນໃນບາງປະເທດຕາເວັນອອກກາງ ທ່ານ ສະເຫຼີມໄຊ ກ່າວວ່າ ທ່ານໄດ້ກ່າວເພີ່ມເຕີມວ່າ ນອກຈາກບັນຫາຄວາມໝັ້ນຄົງໃນທົ່ວໂລກແລ້ວ, ທ່ານຍັງໄດ້ກ່າວເຖິງແບບຢ່າງ ຄວາມສຳເລັດ ໃນການຮັບມືກັບສິ່ງທ້າທາຍຕ່າງໆພາຍໃນພາກພື້ນ ອາຊຽນ, ຄວາມ ສຳເລັດຢ່າງຫຼວງຫຼາຍ ຂອງບັນດາປະເທດສະມາຊິກ ອາຊຽນ ແມ່ນມີມາຈາກການ ຍຶດຖືນະໂຍບາຍການເຮັດວຽກຮ່ວມກັນ ແລະ ຄວາມສາມັກຄີກັນເປັນຫຼັກ ທ່ານ ສະເຫຼີມໄຊ ກ່າວວ່າ ທ່ານກ່າວວ່າ ນອກນັ້ນ ທ່ານລັດຖະມົນຕີຍັງໄດ້ກ່າວເນັ້ນເຖິງຄວາມສຳຄັນ ໃນການພັດທະນາປະ ເທດ ໂດຍລັດຖະບານ ສປປ ລາວ ທ່ານກ່າວວ່າ ທ່ານ ສະເຫຼີມໄຊ ກ່າວວ່າ ທ່ານກ່າວວ່າ ການທີ່ປະເທດ ລາວ ຍັງດ້ອຍພັດທະນາ ແລະ ເປັນປະເທດທີ່ບໍ່ມີທາງ ອອກສູ່ທະເລນັ້ນ ມັນໄດ້ເຮັດໃຫ້ລັດຖະບານມີອຸປະສັກ ໃນການສ້າງສາພັດທະນາ ປະເທດໃຫ້ທັນກັບບັນດາປະເທດອື່ນໆ ທີ່ຕັ້ງຢູ່ໃນພາກພື້ນດຽວກັນ ແລະ ການບັນ ລຸເປົ້າໝາຍການພັດທະນາ ທີ່ໄດ້ຕົກລົງກັນທົ່ວໂລກ ແລະ ເພື່ອທີ່ຈະໃຫ້ ລາວ ຫຼຸດ ພົ້ນຈາກລາຍ ຊື່ປະເທດທີ່ດ້ອຍພັດທະນາ ແລະ ກາຍເປັນປະເທດທີ່ມີລາຍໄດ້ປານ ກາງໃຫ້ໄດ້ພາຍໃນປີ 2030 ນັ້ນ, ລັດຖະບານ ລາວ ກໍໄດ້ສືບຕໍ່ປະຕິ ບັດຕາມແຜນພັດ ທະນາເສດຖະກິດສັງຄົມແຫ່ງ ຊາດ 5 ປີ ຄັ້ງທີ 8 ຈາກປີ 2016-2020, ແຜນຍຸດທະ ສາດປີ 2025 ແລະ ວິໄສທັດປີ 2030 ລັດຖະບານ ລາວ ໄດ້ພະຍາມປ່ຽນຕົນເອງ ຈາກປະເທດທີ່ບໍ່ມີທາງອອກສູ່ທະເລ ໃຫ້ ເປັນປະເທດເຊື່ອມຕໍ່ ດ້ວຍການສ້າງທາງລົດໄຟ ຄວາມໄວສູງ ທີ່ເຊື່ອມໂຍງກັບປະ ເທດ ຫວຽດນາມ, ໄທ ແລະ ຈີນ ດັ່ງທີ່ທ່ານ ສະເຫຼີມໄຊ ກ່າວດັ່ງຕໍ່ໄປນີ້: ທ່ານ ສະເຫຼີມໄຊ ກ່າວວ່າ ໃນຕອນທ້າຍການກ່າວຂອງທ່ານ ສະເຫຼີມໄຊ ນັ້ນ, ທ່ານໄດ້ກ່າວເນັ້ນອີກຄັ້ງນຶ່ງວ່າ ລັດຖະບານຂອງຂ້າພະເຈົ້າເຊື່ອວ່າ ການພັດທະນາຍັງຄົງເປັນພາກສ່ວນທີ່ສຳຄັນ ແລະ ເປັນບູລິມະສິດສູງສຸດ ສຳລັບການຮັບປະກັນເຖິງສັນຕິພາບສາກົນ, ຄວາມປອດ ໄພ ແລະ ສິດທິມະນຸດ, ເຊິ່ງທັງໝົດນັ້ນ ແມ່ນເຊື່ອມໂຍງກັນຢ່າງໃກ້ຊິດ ແລະ ວ່າການ ເມືອງ ຍັງຄົງຈະເປັນຫຼັກການພື້ນຖານ ສຳລັບທຸກໆເປົ້າໝາຍການພັດທະນາທົ່ວໂລກ ທີ່ໄດ້ຕົກລົງກັນເອົາໄວ້ ພ້ອມກັນນັ້ນ ລັດຖະບານ ລາວ ຍັງໄດ້ໃຫ້ການຮັບຮອງອີກຄັ້ງ ເຖິງຄວາມຕັ້ງໃຈຢ່າງເຂັ້ມແຂງຂອງເຂົາເຈົ້າ ເພື່ອເຮັດວຽກຢ່າງໃກ້ຊິດກົ່ວເກົ່າກັບປະ ຊາຄົມສາກົນ ໃນການປະຕິບັດຕາມເປົ້າໝາຍການພັດທະນາຢ່າງຍືນຍົງ ສຳລັບປີ 2030 ແລະ ບັນລຸເປົ້າໝາຍການລົບລ້າງຄວາມທຸກຍາກໃນປະເທດຂອງພວກເຮົາ